b'\n_START_ARTICLE_\nMuistojeni kahvila\n_START_SECTION_\nMusiikki\n_START_PARAGRAPH_\nElokuvaa varten sanoitetut ja s\xc3\xa4velletyt laulut ovat keskeinen osa elokuvan tarinaa. S\xc3\xa4velt\xc3\xa4j\xc3\xa4 Heikki Sarmanto on s\xc3\xa4velt\xc3\xa4nyt Valto Baltzarin elokuvak\xc3\xa4sikirjoituksen laulujen sanoitukset kappaleiksi. Lis\xc3\xa4ksi Prahan filharmoninen orkesteri soittaa Sarmannon s\xc3\xa4velt\xc3\xa4miss\xc3\xa4 elokuvan lauluissa ja teemamusiikissa Vili Ollilan tekem\xc3\xa4n orkestraationuotituksen pohjalta._NEWLINE_Lauluja tulkitsevat elokuvassa lukuisat suomalaiset ja ranskalaiset t\xc3\xa4hdet._NEWLINE_Sarmanto on kuvannut kappaleita omin sanoin n\xc3\xa4in: "Elokuvan kappaleissa on hyvin erilaisia atmosf\xc3\xa4\xc3\xa4rej\xc3\xa4, mutta maaginen sana jolla voisi kuvata t\xc3\xa4t\xc3\xa4 kokonaisuutta on kaiho. Tuhansia vuosia vanha kaiho, joka resonoi jostain ohjaaja Valto Baltzarin sisimm\xc3\xa4st\xc3\xa4. Jokaisessa kappaleessa on oma vieh\xc3\xa4tysvoimansa ja jokainen laulu on oma tarinansa." Arttu Wiskarin M\xc3\xb6kkitie Recordsin musiikin sovittajana toimiva Mika Laakkonen on hakenut elokuvan kappaleisiin modernia soundia Sarmannon jazz-s\xc3\xa4vellyksi\xc3\xa4 kunnioittaen.\n_START_SECTION_\nTuotanto\n_START_PARAGRAPH_\nElokuva on kuvattu Suomessa ja Ranskassa. Helsingin ja Cherbourgin kaupungit ovat elokuvan virallisia yhteisty\xc3\xb6kaupunkeja._NEWLINE_Osa elokuvan kuvauksista sijoittuu Porvooseen, Sipooseen, Kauniaisiin ja M\xc3\xa4nts\xc3\xa4l\xc3\xa4\xc3\xa4n. Elokuvan tuottajat ovat Valto Baltzar ja Kimmo Koskela. Koskela on my\xc3\xb6s elokuvan kuvaaja. Koskelan kuvausj\xc3\xa4lki on saanut kriitikoilta kiitosta h\xc3\xa4nen aikaisemmin ohjaamassaan dokumentissa Soundbreaker. Kahdessa maassa kuvattu tuotanto on ty\xc3\xb6llist\xc3\xa4nyt kymmeni\xc3\xa4 elokuva-alan ammattilaisia. Maria J\xc3\xa4nnes toimi elokuvan lavastajana ja puvustajana on monia kansainv\xc3\xa4lisi\xc3\xa4 tuotantoja Ranskassa puvustanut Anu Gould. Lavastuksessa keskeist\xc3\xa4 on ollut suomalainen design, esimerkiksi Yrj\xc3\xb6 Kukkapuro ja Marimekko ovat lavastuksessa esill\xc3\xa4. _NEWLINE_Elokuvassa ovat mukana my\xc3\xb6s Elisa Viihde, Fortum, Business Finland ja Taideteollinen korkeakoulu. Elokuva on yksi ensimm\xc3\xa4isi\xc3\xa4 elokuvia maailmassa, jota kuvataan puhtaalla s\xc3\xa4hk\xc3\xb6ll\xc3\xa4.\n_START_SECTION_\nJulkaisu\n_START_PARAGRAPH_\nElokuvan ensi-ilta on vuonna 2020.'